
REFERAT DE APROBARE A PROIECTULUI DE HOTARĂRE PRIVIND MODIFICAREA STATULUI DE FUNCTII LA FILARMONICA „BANATUL” TIMIȘOARA

Secţiunea 1 
Titlul proiectului de hotărâre
Proiect de hotărâre pentru modificarea Statului de funcţii  pentru 
Filarmonica „Banatulˮ Timişoara

Secţiunea a 2 - a 
Motivul emiterii proiectului de hotărâre
1. Descrierea situatiei actuale

Filarmonica „Banatul” din Timişoara a fost înfiinţată prin, Legea nr.131/17.04.1947 pentru înființarea Orchestrelor Filarmonice „Banatul” din Timișoara și „Oltenia” din Craiova.
 În temeiul prevederilor Ordonanţei Guvernului nr.21/2007 privind instituţiile şi companiile de spectacole şi concerte, precum şi desfăşurarea activităţii de impresariat artistic, cu modificările şi completările ulterioare, precum şi potrivit Hotărârii Consiliului Local al Municipiului Timişoara nr.3/27.01.2004, Filarmonica „Banatul” din Timişoara funcţionează în subordinea Consiliului Local al Municipiului Timişoara, ca instituţie de concerte, cu deplină autonomie în stabilirea şi realizarea producţiilor artistice şi a programelor.

În prezent organigrama instituţiei este aprobată prin HCL nr.23 din data de 29.01.2019 şi Statul de functii pentru Filarmonica  „Banatul” Timişoara,  este aprobat prin HCL nr.440 din data de 16.10.2020.

2. Schimbari preconizate și rezultate așteptate
În conformitate cu prevederile art.554, alin.(2) - (5) din Ordonanţa de Urgenţă nr.57/2019 coroborat cu art.31 din Legea-Cadru nr.153/2017, precum şi de  Hotărârea de Guvern nr.286/2011, pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice,cu modificările şi completarile ulterioare;

Pentru încadrarea personalului pe grade profesionale imediat superioare, în urma examenului de promovare organizat și desfășurat în data de 23 și 24 septembrie 2021, în Statul de funcţii pe anul 2021 se propun  următoarele modificări:

· Transformarea a 3(trei) posturi de Artist Instrumentist, grad profesional II studii superioare, în 3(trei) posturi de Artist Instrumentist, grad profesional I studii superioare.

· Transformarea a 5(cinci) posturi de Artist liric, grad profesional II studii superioare, în 5(cinci) posturi de Artist liric, grad profesional I studii superioare.

· Transformarea postului de Referent, treaptă profesională IA studii medii, în Referent de specialitate, grad profesional III studii superioare.

3. Alte informatii 
Statul de funcţii pe anul 2021, cuprinde un număr de 221 de posturi, din care:

· Funcţii contractuale de conducere – 6;

· Funcţii contractuale de execuţie – 211; 

· Funcţii contractuale de deservire – 4.
Modificările propuse nu afectează numărul de posturi aprobate  și nici bugetul de venituri și cheltuieli aprobat pentru Filarmonica „Banatulˮ Timişoara. 
4. Concluzii

Propunem aprobarea modificării Statului de funcţii pentru Filarmonica „Banatulˮ Timişoara, conform Anexei nr.1, care face parte integrantă din prezenta expunere de motive.
Primar,
Dominic Fritz

Manager interimar,






Ovidiu Florian Andriş 

